Zoran Milanović

Zoran MILANOVIĆ (naskiĝis  en Zagrebo, do nun -aĝa) estas kroata juristo kaj politikisto. Post sia studado de juro en la universitato de Zagrebo li dungiĝis kiel oficisto en la ministerio pri eksteraj rilatoj de Kroatio. En 1998 li plenumis postdiploman studon pri eŭropunia juro en Bruselo. Ekde 2020 li estas prezidanto de Kroatio, antaŭe li estis de 2011 ĝis 2016 ĉefministro.

Ekde la 2-a de junio 2007 li estas prezidanto de la Socialdemokratia Partio de Kroatio (kroate Socijaldemokratska Partija Hrvatske, SDP). En la parlamenta baloto de 2007 li elektiĝis membro de la parlamento de Kroatio, nomata Sabor.

En la parlamenta baloto de decembro 2011 li estis pinta kandidato de sia partio, kiu konkuris en la balota alianco Kukuriku. Post kiam la alianco akiris plimulton de ĉiuj voĉoj kaj sekve ankaŭ plimulton de la parlamentaj seĝoj, li la 23-an de decembro 2011 kiel posteulo de Jadranka Kosor elektiĝis ĉefministro de Kroatio.

Kategorio:Kroataj politikistoj
Kategorio:Ĉefministroj de Kroatio
Kategorio:Prezidantoj de Kroatio
Kategorio:Nuntempaj ŝtatestroj